**דת וחושניות בקונצרט פתיחת העונה של**

**תזמורת הבארוק ירושלים –"תפילות הערבית לבתולה הקדושה" (הווספרס 1610) מאת מונטוורדי בביצוע היסטורי**

**31.10.2017 בשעה 20:00 – אולם צוקר, היכל התרבות תל אביב**

**2.11.2017 בשעה 20:00 – ימקא הבינלאומית ירושלים**

**תזמורת הבארוק ירושלים, בניהולו האמנותי של דוד שמר, תבצע את ה"ווספרס 1610" (תפילות ערבית) מאת קלאודיו מונטוורדי – אחת היצירות החשובות ומלאות הקסם בהיסטוריה של המוסיקה שתבוצע במלואה לראשונה בישראל. על התזמורת ינצח אנדרו פארוט מאנגליה, ממומחי הבארוק הגדולים בעולם כיום. לצידו סוללת זמרים מישראל, אנגליה, צ'ילה וליטא. לביצוע יחברו גם נגני כלי נשיפה היסטוריים מהארץ ומהולנד שינגנו בקורנטים וסקבטים (טרומבון בארוק) בגרסה אותנטית היסטורית.**

לרגל עונת הקונצרטים ה-29 מעתיקה תזמורת הבארוק ירושלים את הופעותיה בתל אביב לאולם צוקר – האולם הקאמרי החדש שייחנך בהיכל התרבות. התזמורת תקיים באולם שישה קונצרטים במסגרת תכנית המנויים השנתית שלה. סדרת הקונצרטים בירושלים תמשיך להתקיים באולם ימקא ובמקביל תקיים התזמורת סדרה גם בחיפה. העונה תיפתח בביצוע מלא ראשון בישראל ל"ווספרס" – תפילת הערבית למריה הקדושה – משנת 1610 מאת קלאודיו מונטוורדי לציון 450 להולדתו.

על היצירה, שתבוצע לראשונה בישראל במלואה, ינצח מאסטרו **אנדרו פארוט** (בריטניה) ועל הבמה יעלו סולנים מובילים מהארץ ומחו"ל: **רודריגו דל פוזו** (צ'ילה), **סיימון ליליסטון** (בריטניה), **נריוס מסביסיוס** (ליטא), והזמרים הישראלים **עינת ארונשטיין**, **יובל אורן**, **אביטל דרי**, **דורון פלורנטין**, **גיא פלץ**, **עפרי גרוס**, **יואב וייס** ו**הלל שרמן**.

"תפילות הערבית לבתולה הקדושה" מאת מונטוורדי הינה יצירה מדהימה ביופייה מ–1610, שפתחה את השערים לשפע המוזיקה המוקדמת שקדמה לבאך. ה"תפילות" הן אוסף של יצירות קוליות דתיות, שאוחדו ליצירה אחת. התחכום האינטלקטואלי ביצירה משולב במנגינות יפות ובהרמוניות מרהיבות, שמחוללות אווירה מסתורית. היצירה מבטאת את המעבר בין סגנונות המוסיקה השולטים ברנסנס לבין החידושים בתקופת הבארוק אותם הציג מונטוורדי ביצירותיו החל מתקופה זו. הטקסט משלב בין חומרים מאריאניים, פרקי תהלים וטקסטים חושניים משיר השירים.

סוללת הזמרים שתחבור לתזמורת כוללת סולנים ישראליים בולטים; זמר הטנור רודריגו דל פוזו שישוב לישראל לאחר שהופיע לפני מספר שנים עם תזמורת קאמרטה; זמר הבס נריוס מסביציוס, אחד הכוכבים העולים בעולם הבארוק בליטא, שמרבה להופיע בשנים האחרונות עם הרכבי הבארוק החשובים באירופה; וזמר הטנור והוויולן סיימון ליליסטון, שהופיע במשך שנים רבות עם תזמורת הבארוק האירופאית בניצוחו של אנדרו פארוט והרכבי בארוק ורנסנס אירופאים נוספים. גם אצלנו יככב ליליסטון על הבמה בתפקיד כפול – כזמר וכוויולן.

**תזמורת הבארוק ירושלים – קונצרט פתיחת העונה - תפילות ערבית**

*\* לציון 450 שנים להולדתו של קלאודיו מונטוורדי \**

אנדרו פארוט, מנצח

עינת ארונשטיין, יובל אורן סופרן; אביטל דרי, אלט; רודריגו דל פוזו, סיימון ליליסטון, טנור גבוה; דורון פלורנטין, הלל שרמן, טנור; גיא פלץ, עפרי גרוס, בריטון; נריוס מסביציוס, יואב וייס, בס

**קלאודיו מונטוורדי – "ווספרס" - תפילות ערבית, 1610**

יום ג', 31.10.2017 בשעה 20:00 – אולם צוקר, היכל התרבות, תל אביב

יום ד', 1.11.2017 בשעה 20:00 – ימקא הבינלאומית, ירושלים

מחירים

בין 120-160. הנחות נוספות לסטודנטים, תלמידים, ולוועדי עובדים.

לרכישת כרטיסים

02-6715888

058-6715888

או

: <http://cartis.jbo.co.il/announce/55979>

לפרטים נוספים, תמונות, תיאום ראיונות ועוד:

גילי אלון-ביטון, 054-4352353, [gilliab@jbo.co.il](mailto:gilliab@jbo.co.il)

מאיה ספירו-טאיין, 058-6715888, [jbo@jbo.co.il](mailto:jbo@jbo.co.il)

עוד על תזמורת הבארוק ירושלים ועל הקונצרטים במהלך העונה:

[www.jbo.co.il](http://www.jbo.co.il)